CELEX: C2005/143/40
Language: et
Date: 2005-06-11 00:00:00
Title: Kohtuasi C-157/05: Eelotsusetaotlus, mille esitas Verwaltungsgerichtshof (Austria) 28. jaanuari 2005. aasta määrusega kohtuasjas Winfried L. Holböck versus Finanzamt Salzburg-Land

11.6.2005   
            
            
               ET
            
            
               Euroopa Liidu Teataja
            
            
               C 143/26
            
         Eelotsusetaotlus, mille esitas Verwaltungsgerichtshof (Austria) 28. jaanuari 2005. aasta määrusega kohtuasjas Winfried L. Holböck versus Finanzamt Salzburg-Land
   (Kohtuasi C-157/05)
   (2005/C 143/40)
   Kohtumenetluse keel: saksa
   Euroopa Ühenduste Kohus on saanud Verwaltungsgerichtshof'i (Austria) 28. jaanuari 2005.aasta määrusega esitatud eelotsusetaotluse kohtuasjas Winfried L. Holböck v. Finanzamt Salzburg-Land, mis saabus kohtukantseleisse 7. aprillil 2005.
   Verwaltungsgerichtshof (Austria) küsib Euroopa Kohtult eelotsust järgmises küsimuses:
   Kas kapitali vaba liikumise sätted (EÜ artikkel 56 ja järgnevad artiklid) välistavad 31. detsembril 1993. aastal kehtestatud (ja pärast Austria liitumist EÜ-ga 1. jaanuaril 1995. aastal kehtima jäänud) siseriiklikud õigusnormid, mille kohaselt riigisisese päritoluga aktsiate dividende maksustatakse maksumääraga, mis on pool kogutule kehtestatud keskmisest maksumäärast, samas kui kolmandas riigis (põhikohtuasjas: Šveits) asutatud aktsiaseltsi, millest aktsiatest kaks kolmandikku kuulub maksukohustuslasele, dividende maksustatakse ühtse tulumaksumääraga?